Óviðkomandi umferð bönnuð um Landeyjarhöfn Herjólfur er nýlega farinn að sigla frá Landeyjarhöfn . Mynd / Arnþór . Siglingastofnun hefur ákveðið að banna umferð annarra skipa og báta en Herjólfs á meðan reynsla er fengin á siglingar ferjunnar um höfnina og vegna mikils álags fram yfir þjóðhátíð . Í tilkynningu frá Siglingastofnun kemur jafnframt fram að nauðsynlegt er að takmarka siglingar út frá slysahættu , þar sem að svæðið er ófrágengið og framkvæmdir ennþá í gangi . Þessar myndir tók ég úti við Helguvík um kl. 20 í kvöld er mjöl flutningaskipið Hav Nes var af fara aftur . Á myndunum má auk skipsins sjá Hólmsbergsvita frá óvenjulegu sjónarhorni , svo og hinn fræga klett er nefnist Stakkur og Stakksfjörður ber nafn af . Hav Nes við bryggju í Helguvík og Hólmsbergsviti sést vinstra megin á myndinni Hér sjáum við auk skipsins sem er á leið út Helguvíkina , klettinn Stakk sem ber fyrir ofan stefni skipsins og Hólmsbergið Margir sem farið hafa um Keflavíkurhöfn undanfarnar vikur hafa verið að spá í hvað eigi að nota stokk sem kominn er með annarri síðunni og frá svona rúmlega miðri síðu og aftur á rassgat og virðist lína vera í stokknum . Við nánar athugun kom í ljós að umræddur bátur sem er Lena ÍS 61 er að hefja makrílveiðar á einskonar hinglínu sem fer út að framan og upp að aftan og gengur þannig hring eftir hring á einhverjum hraða og telja menn að með því sé hægt að veiða makrílinn . Ekki veit ég hvort menn sjái þetta á myndunum sem ég tók í morgun . Á dögunum þegar Hafdís GK 118 kom í Njarðvíkurslipp höfðu menn á orði að báturinn myndi verða blár þegar hann færi úr slipp og halda nafninu en fá númerið SU 220 . Í dag leit ég aðeins inn í húsið þar sem verið er að mála bátinn og jú , blái liturinn var kominn á hann og númerið SU 220 , en ekkert nafn ennþá . Til stendur að sjósetja nýjan bát af gerðinni Sómi 870 , einhvern næstu daga . Lokasmíði og raunar smíði að stórum hluta hefur farið fram hjá Bláfelli ehf. , á Ásbrú , ( gamla varnarliðssvæðinu í Keflavík ) . Mun báturinn verða með heimahöfn í Ólafsvík og mun ég segja nánar frá honum þegar sjósetningin fer fram . Nýi báturinn er í loka frágangi hjá Bláfelli ehf . Hér aðeins neðar er ég með hugleiðingar um Strandveiðar og komu tveir aðilar og tjá sig . Sá síðari sem virðist taka málið mjög alvarlega , les augljóslega ekki hvað ég hef skrifað , en þar var ég að ræða um að vegna brælu hafi bátar ekki getað róðið nema í 1 - 2 daga og skiptir þá engu máli hvað marga daga þeir máttu róa , því ekki viljum við stefna þeim í allt of mikla hættu með að fara út í hvaða veðri sem er . Aðalmálið er þó að ég mun meðan svona lítið er um að vera skrifa fleiri svona hugleiðingar um hitt og annað og þó það komi við hjartað á einhverjum þá bara þeir um það . Aðalatriðið er að þetta er ekki mín skoðun og ekki heldur staðfestar fréttir , heldur hugleiðingar út í bláinn þess vegna , ef menn vilja kalla það svo . Ég mun engu svara , varðandi tjáskipti og í raun er ég hættur að svara nokkrum spurningum sem fram koma á síðunni . Allavega er það algjör undantekning ef ég svara einhverju . Þó get ég ekki látið hjá líða að benda Aðalsteini á að menn þurfa að lesa það sem þeir eru að svara , annars verður um tómt bull að ræða . Sjáum síðasta svar hans : -Þeir sem fóru ekki nema einn eða tvo róðra geta ekki kennt kerfinu um það , sökin liggur hjá þeim sjálfum . Í júlí voru sóknardagar á svæðum A og D 7 talsins en á svæðum B og C voru þeir 10 . Svo segir þú . . " En hvað er þá til ráða fyrir smábáta sem ekki hafa kvóta , höfðu Strandveiðileyfi eða voru á grásleppu sem nú er að mestu einnig lokið . Jú menn leita og sumir fara út í makrílveiðar , en þar sem sá búnaðar er mjög dýr , hafa sumir látið freistast að nota bara línu " . Ég vona að þú sért ekki að meina að strandveiðimenn á svæðum A og D ætli sér á línu í ágúst því það er þeim að sjálfsögðu óheimillt því allar veiðar báta í strandveiðikerfinu eru ólöglegar frá lokum strandveiða og fram til 1. sept að undanskilldum makrílveiðum - Hvað hafði ég sagt í mínum hugleiðingum varðandi þá sem ekki gátu farið nema einn til tvo róðra og Aðalsteinn las ekki . Vegna veðurs gaf aðeins í einn dag , en þeir sem fóru út í brælu náðu kannski tveimur dögum . Ég gleymdi að minnast á að hitt voru helgidagar . Sökin um bræluna er varla þeirra sem vildu róa ? Síðan ræðir Aðalsteinn um það að ég segi að menn séu að huga að makrílveiðum og þar sem sá búnaður sé dýr , hafa sumir freistast við að nota línu og þá kemur aðalsteinn og segir að mönnum sé óheimilt að fara á línu séu þeir á strandveiðikerfinu að undanskilum markrílveiðum . Það er einmitt það sem ég sagði að ef menn treysta sér ekki til að setja upp þennan dýra búnað nota þeir línu til makrílveiða . Aðalatriðið var að koma ekki upp deilu milli landshluta , heldur benda á óréttmætt kerfi . Já Aðalsteinn lesa fyrst áður en svarað er . Hitt vil ég undirstrika að ég á fátt skemmtilegra en að setja fram eitthvað sem menn eru ekki sammála mér um og ef viðbrögðin verða svona ruglingsleg er það eins og að henda bensíni á bálið og ég mun auka slík skrif til mikilla muna , en jafnframt slökkva á þeim möguleika að menn fái að tjá sig .